**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453, e-pasts: dome@balvi.lv |

 Balvos

**PIELIKUMS**

Balvu novada domes

2025.gada \_\_\_\_.septembra

lēmumam (prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2025.gada \_\_.septembra saistošo noteikumu Nr.\_\_\_\_/2025 “Grozījumi Balvu novada domes 2024.gada 23.maija saistošajos noteikumos Nr.10/2024 “Balvu novada pašvaldības nolikums”” projekts**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Mērķis un nepieciešamības pamatojums  | Atbilstoši Pašvaldību likuma 49.panta pirmajai daļai pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju. Saistošie noteikumi “Grozījumi Balvu novada domes 2024.gada 23.maija saistošajos noteikumos Nr.10/2024 “Balvu novada pašvaldības nolikums”” (turpmāk – saistošie noteikumi) izstrādāti ar mērķi grozīt 2024.gada 23.maija saistošos noteikumus Nr.10/2024 “Balvu novada pašvaldības nolikums“ (turpmāk – nolikums): 1. 2025.gada 28.augustā Balvu novada dome pieņēma lēmumu Nr.342 “Par grozījumiem Balvu novada pašvaldības iestādes “Balvu novada Centrālā pārvalde” nolikumā” (sēdes protkols Nr.20, 26.§), kas paredz ar 2025.gada 1.novembri veikt izmaiņas Balvu novada Centrālās pārvaldes struktūrā. Strukturālo izmaiņu rezultātā Balvu novada Centrālajā pārvaldē tiek samazināts nodaļu skaits no 9 nodaļām uz 5 nodaļām. Šobrīd Centrālo pārvaldi atbilstoši Centrālās pārvaldes nolikuma 12.punktam veido Kancelejas un personāla nodaļa, Finanšu plānošanas uncentralizētās grāmatvedības nodaļa, Juridiskā nodaļa, Iepirkumu nodaļa, Attīstības plānošanas nodaļa, Nekustamā īpašuma nodaļa, Komunikācijas un informācijas tehnoloģiju nodaļa, Tehniskā nodaļa un Valsts un pašvaldības vienotais klientu apkalpošanas centrs.Apvienojot Kancelejas un personāla nodaļu, Komunikācijas un informācijas tehnoloģiju nodaļu, kā arī nododot atsevišķas Juridiskās nodaļas funkcijas (t.sk. atsevišķas juriskonsultu amata vienības), uz apvienojamo nodaļu bāzes tiek izveidota - Administratīvā nodaļa.Savukārt, apvienojot Nekustamā īpašuma nodaļu un Tehnisko nodaļu, kā arī nododot atsevišķas Juridiskās nodaļas funkcijas (t.sk. atsevišķas juriskonsultu amata vienības), uz apvienojamo nodaļu bāzes tiek veidota Īpašumu pārvaldības nodaļa. Apvienojot Attīstības plānošanas nodaļu un Iepirkumu nodaļu, uz apvienojamo nodaļu bāzes izveidota Attīstības plānošanas un investīciju nodaļa. Balvu novada pašvaldības iestādes “Ziemeļlatgales Biznesa un tūrisma centrs” likvidācijas rezultātā funkcijas uzņēmējdarbības jomā ar 2025.gada 1.decembri plānots nodot Balvu novada pašvaldības iestādei “Balvu novada Centrālā pārvalde” un to izpildi īstenos Attīstības plānošanas un investīciju nodaļa.Ar 2025.gada 1.novembri tiek mainīts Finanšu plānošanas un centralizētās grāmatvedības nodaļas nosaukums uz “Finanšu un grāmatvedības nodaļa”.Sakarā ar Balvu novada Centrālajā pārvaldē veiktajām strukturālajām izmaiņām un nodaļu nosaukumu maiņu, ir nepieciešams veikt izmaiņas nolikumā. Saistošie noteikumi paredz izmaiņas nolikumā, tekstā pielāgojot jauno nodaļu nosaukumus, kā arī nodaļu funkcijas un uzdevumus.2. 2025.gada 28.augusta Balvu novada domes lēmums Nr.342 “Par Balvu novada pašvaldības iestādes “Balvu novada Kultūras un tūrisma pārvalde” izveidošanu un pašvaldības iestāžu “Ziemeļlatgales Biznesa un tūrisma centrs” un “Balvu novada Kultūras pārvalde” likvidēšanu” (sēdes protkols Nr.20, 26.§) paredz ar 2025.gada 1.decembri likvidēt Balvu novada pašvaldības iestādi “Ziemeļlatgales biznesa un tūrisma centrs”, Balvu novada pašvaldības iestādi “Balvu novada Kultūras pārvaldi” un izveidot jaunu pašvaldības iestādi “Balvu novada Kultūras un tūrisma pārvalde”, līdz ar to ir nepieciešams veikt izmaiņas nolikuma 15.punktā noteikto iestāžu sarakstā, svītrojot no iestāžu saraksta Balvu novada Kultūra pārvalde un Ziemeļlatgales Biznesa un tūrisma centrs, kā arī sarakstu papildinot ar jaunizveidoto iestādi “Balvu novada Kultūras un tūrisma pārvalde”.3. 2025.gada 28.augustā Balvu novada dome pieņēma lēmumu Nr.338 “Par grozījumiem Zemes lietu un vides jautājumu komisijas nolikumā” (sēdes protokols Nr.20, 21.§) ar kuru tika veiktas izmaiņas Balvu novada Zemes lietu un vides jautājumu komisijas nolikumā, paredzot, ka ar 2025.gada 1.oktobri komisija darbosies 3 (trīs) komisijas locekļu sastāvā. Ņemot vērā, ka Balvu novada pašvaldības nolikuma 19.punktā, kurā ir uzskaitītas komisijas, kas darbojas pašvaldībā, ir norādīts arī komisiju skaitliskais sastāvs, līdz ar to atbilstoši domes pieņemtajam lēmumam ir nepieciešams veikt izmaiņas nolikuma 19.12.apakšpunktā. Komisijas locekļu skaitliskā sastāva izmaiņas ir saistītas ar to, ka atsevišķas komisijas funkcijas tiek deleģētas gan Balvu novada Būvvaldei, gan arī jaunizveidotajai Autoceļu (ielu) fonda komisijai. 4. Lai organizētu Pašvaldību likuma 4.panta pirmās daļas 3.punktā noteiktās pašvaldības autonomās funkcijas izpildi, kā arī, lai nodrošinātu efektīvāku pašvaldības autoceļu (ielu) finansēšanai piešķirto līdzekļu plānošanu, sadali un izlietojuma uzraudzību, Balvu novada dome 2025.gada 28.augusta sēdē pieņēma lēmumu ar 2025.gada 1.oktobri izveidot Autoceļu (ielu) fonda komisiju 3 (trīs) locekļu sastāvā. Komisijas darbības mērķis ir veikt Balvu novada pašvaldības ceļu (ielu) finansēšanai paredzētās valsts budžeta mērķdotācijas (turpmāk – mērķdotācija) piešķirto līdzekļu plānošanu, sadalīšanu un izlietošanas pamatotību, kā arī pieņem lēmumus atbilstoši nolikumā noteiktajai kompetencei. Līdz ar to atbilstoši domes pieņemtajam lēmumam ir nepieciešams veikt izmaiņas nolikuma 19.punktā, papildinot komisiju uzskaitījumu ar jaunu komisiju - Autoceļu (ielu) fonda komisiju 3 (trīs) locekļu sastāvā.5. Pašvaldības darba organizācijas un funkciju izpildes efektivitātes uzlabošanas nolūkos, Balvu novada Centrālajā pārvaldē ar 2025.gada 1.novembri tiek veiktas strukturālās izmaiņas. Līdzšinējā kārtībā, atbilstoši Pašvaldību likuma 22.panta pirmās daļas 2.punktam un nolikuma 26.1. un 26.2.apakšpunktam, Balvu novada Centrālās pārvaldes darbu vada un Centrālās pārvaldes vadītāja kompetenci īsteno pašvaldības izpilddirektors.Ņemot vērā pašvaldības izpilddirektora funkciju apjomu, kas ietver ne vien Centrālās pārvaldes ikdienas vadību, bet arī iesaisti domes pieņemto lēmumu izpildes nodrošināšanā, pašvaldības stratēģisko lēmumu sagatavošanā un ieviešanā, pašvaldības realizējamo projektu īstenošanā, pašvaldības kapitālsabiedrību darbības uzraudzībā un citu Pašvaldības likumā un nolikumā noteikto funkciju īstenošanā, ar 2025.gada 1.novembri paredzēts Balvu novada Centrālās pārvaldes vadītāja funkcijas deleģēt pašvaldības izpilddirektora vietniekam. Paredzams, ka izmaiņu rezultātā pašvaldības izpilddirektors varēs vairāk koncentrēties uz domes lēmumu izpildes nodrošināšanu, pašvaldības iestāžu darba pārraudzību, pašvaldības īpašumu apsaimniekošanas jautājumu risināšanu, pašvaldības resursu, t.sk. finanšu līdzekļu, efektīvāku izmantošanu u.c., savukārt izpilddirektora vietnieks papildus nolikumā noteiktajiem pienākumiem – nodrošinās ikdienas Centrālās pārvaldes darba vadību. Tas ļaus efektīvāk izmantot pašvaldības cilvēkresursus un paaugstinās pašvaldības sniegto pakalpojumu kvalitāti iedzīvotājiem, tiks uzlabota un nodrošināta operatīvāka Centrālās pārvaldes darba organizācija.Deleģējot Centrālās pārvaldes vadības funkcijas izpilddirektora vietniekam, funkcijas, kas saistītas ar domes lēmumu un rīkojumu izpildi attīstības plānošanas un nekustamā īpašuma jautājumos, t.sk. ar pašvaldības realizējamo projektu finanšu plānošanu un izlietojumu, no izpilddirektora vietnieka pāriet uz izpilddirektoru. Līdz ar to saistošie noteikumi paredz izmaiņas izpilddirektora un izpilddirektora vietnieka funkciju sadalījumā. 6. Lai nodrošinātu efektīvāku pašvaldības resursu izlietojuma kontroli, saistošie noteikumi paredz papildināt domes komiteju kompetenci, piešķirot tām tiesības savas kompetences ietvaros izskatīt jautājumus par pašvaldības budžeta līdzekļu izlietojumu un tā lietderību.Ministru kabineta 2009.gada 3.februāra noteikumu Nr.108 “Normatīvo aktu projektu sagatvošanas noteikumi” 186.punkts nosaka, lai izdarītu grozījumus pašvaldību saistošajos noteikumos, sagatvo pašvaldību saistošo noteikumu projektu. |
| 2. Fiskālā ietekme uz pašvaldības budžetu  | Saistošo noteikumu projektam nav būtiskas ietekmes uz 2025. gada pašvaldības budžetu un turpmākajiem budžeta gadiem.Jaunas pašvaldības iestādes “Balvu novada Kultūras un tūrisma pārvalde”, kā arī komisijas – Autoceļu (ielu) fonda komisijas izveidi plānots veikt apstiprinātā pašvaldības budžeta ietvaros. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | 3.1. sociālā ietekme - nav ietekmes;3.2. ietekme uz vidi - nav ietekmes;3.3. ietekme uz iedzīvotāju veselību - nav ietekmes;3.4. ietekme uz uzņēmējdarbības vidi pašvaldības teritorijā – Balvu novada pašvaldības iestādes “Ziemeļlatgales biznesa un tūrisma centrs” likvidācijas rezultātā ar uzņēmējdarbības jomu saistītās funkcijas ar 2025.gada 1.decembri īstenos Balvu novada Centrālās pārvaldes Attīstības plānošanas un investīciju nodaļa. Tūrisma jomas funkcijas īstenos jaunizveidotā iestāde “Balvu novada Kultūras un tūrisma pārvalde”. Ņemot vērā, ka arī pašlaik viens no domes priekšsēdētāja vietniekiem risina ar uzņēmējdarbības veicināšanu saistītus jautājumus, kā arī nostiprinot Balvu novada Centrālās pārvaldes lomu uzņēmējdarbības attīstībā, sadarbība ar uzņēmējiem uzlabosies, kas savukārt ietekmēs uzņēmējdarbības vidi Balvu novadā.3.5. ietekme uz konkurenci - nav tiešas ietekmes. |
| 4. Ietekme uz administratīvajām procedūrām un to izmaksām  | 4.1. institūcija, kurā privātpersona var vērsties saistošo noteikumu piemērošanā - Balvu novada Centrālā pārvalde; 4.2. saistošo noteikumu projekts neparedz obligātas papildu darbības privātpersonām;4.3. saistošo noteikumu projekts neparedz izmaksas saimnieciskās darbības veicējiem, fiziskajām personām, nevalstiskā sektora organizācijām un budžeta finansētām institūcijām administratīvo procedūru veikšanai. |
| 5. Ietekme uz pašvaldības funkcijām un cilvēkresursiem  | Nav būtiskas ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu  | 6.1. Izpildes nodrošināšanai jaunu institūciju izveide nav nepieciešama.6.2. Izpildes nodrošināšana tiks veikta apstiprinātā Balvu novada pašvaldības budžeta ietvaros. Izpildi nodrošinās Balvu novada Centrālā pārvalde. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Ar saistošajiem noteikumiem noteiktās prasības ir samērīgas attiecībā pret ieguvumiem, ko sniedz saistošo noteikumu mērķa sasniegšana. Saistošo noteikumu izpilde tiks īstenota apstiprinātā Pašvaldības budžeta ietvaros. Pašvaldības izraudzītie līdzekļi ir leģitīmi un rīcība ir atbilstoša normatīvajiem aktiem, proti Pašvaldību likuma 22.panta pirmās daļas 2.punktam. |
| 8**.** Izstrādes gaitā veiktās konsultācijas ar privātpersonām un institūcijām  | Saistošo noteikumu izstrādes procesā nav notikušas konsultācijas ar privātpersonām un institūcijām. Konsultācijas/informatīvās sanāksmes ar pašvaldības institūciju (t.sk., kultūras iestāžu, Ziemeļlatgales un biznesa tūrisma centra) pārstāvjiem ir notikušas konkrētu Balvu novada domes lēmumu pieņemšanas procesā. Atbilstoši Pašvaldības likuma 46.panta trešajā daļā noteiktajai kārtībai saistošo noteikumu projekts publicēts pašvaldības tīmekļa vietnē: www.balvi.lv, sadaļā "Aktualitātes" – "Sabiedrības līdzdalība" – "Saistošo noteikumu projekti" sabiedrības viedokļa noskaidrošanai laika periodā no [10.09.2025.](https://likumi.lv/ta/id/350066-valmieras-novada-pasvaldibas-nolikums/redakcijas-datums/2024/01/26) līdz 23.09.2025. Norādītajā termiņā sabiedrības viedokļa noskaidrošanas ietvaros sabiedrības viedokļi ir/nav saņemti. |

Domes priekšsēdētājs Jānis Trupovnieks